
CAIET DE SARCINI

INTOCMIT IN VEDEREA VANZARII

DOCULUI PLUTITOR SN 7189


CAP. I. OBIECTUL VANZARII.- Doc plutitor avand destinatia de a andoca nave cu un deplasament de pana la 800 Tone inclusiv, si pescaj maxim D=4m.


Nava a intrat in proprietatea SNO la data de 01.12.1986 ca mijloc fix in vederea satisfacerii cerintelor pentru activitati de reparatii nave – profil preponderent al santierului in perioada respectiva.


Docul a fost construit la Santierul Naval Drobeta Turnu Severin si a fost receptionat la data mentionata ca fiind nava noua, cu utilaje si echipamente noi.


Docul lucreaza in conditii de stationare la cheu sau in larg in apa dulce sau sarata si dispune de urmatoarele situatii de incarcare:

· doc gol, emersiune maxima;

· doc gol cu balast, imersiune maxima;

· doc cu nava andocata cu deplasament de pana la 800 Tone inclusiv, pozitie de lucru.


1.1Caracteristici principale


Docul este o constructie metalica tip naval cu borduri si dublu borduri, cu pereti frontali si cu fund si dublu fund.


Are o punte de siguranta la inaltimea H=6m de la LB si o punte principala la H=9m de asemenea de la LB, precum si o platforma frontala inclinata pentru acces la puntile de siguranta si principala in pupa si prova, simetrice fata de planul diametral.


1.2.Dimensiuni constructive.

Lungime ponton                                                         - 57,2 m;

Lungimea totala, inclusiv platformele                       - 77,2 m;

Latimea docului                                                          - 18,2 m;

Latimea puntii pontonului                                          - 13    m;

Latimea flotorilor laterali                                            - 2,6  m;

Inaltimea puntii pontonului                                         - 2     m;

Inaltimea puntii de siguranta                                       - 6     m;

Inaltimea puntii principale                                           - 9    m;

Lungimea platformei pupa – prova                              - 5    m.


1.3.Caracteristici

A.Deplasament doc cu balast remanent                                                     - aprox. 1000 To;

    Pescajul docului gol cu balast remanent                                                - 0,975 m;

    Bordul liber corespunzator                                                                     - 8,025 m.

B.Deplasamentul docului gol cu balast remanent si nava andocata           - 1.800 To;

    Pescajul docului gol cu balast remanent si nava andocata                      - 1,682 m;

    Bordul liber corespunzator                                                                      - 7, 318 m.

C.Pescajul docului cu imersiune maxima pentru andocare                          - 7,5 m;

    Bordul liber corespunzator                                                                        - 1,5 m.


Mentiuni:

· Platformele nu contribuie la cresterea flotabilitatii docului cu cresterea pescajelor;

· Marca de bord liber este amplasata la plutirea corespunzatoare pescajului de 7,5 m si a bordului liber de 1,5 m (pana la puntea principala).


CAP. II.INSTALATII AFERENTE DOCULUI SI DOTARI.


2.1.Sisteme care opereaza la andocare.

· Instalatie de balastare si golire;

· instalatie de masurare nivel balast in tancuri si masurare pescaje pupa – prova (pneumercator);

· inclinometru cu mercur;

· inclinometru cu pendul;

· flexiometru – scos din functiune;

· instalatie de andocare;

· instalatie de aerisire tancuri.


2.2.Sisteme pentru servicii.

· Instalatia de stins incendii si de spalare;

· instalatii pentru producerea si distribuirea energiei electrice; forta (380V si 220V), iluminat normal si de avarie; semnalizari.Alimentarea poate fi de la mal sau de la generatorul propriu;

· instalatia de incalzire;

· instalatia de aer comprimat;

· instalatia de suflare vane cu abur si aer comprimat;

· instalatia de manevra si legare;

· instalatia de portavoce;

· instalatia de ventilatie incaperi;

· instalatia de comunicare interioara prin telefon;

· instalatia de alarma.


2.3.Dotari.

· D.G. 265 KVA – o bucata, cu sistemele aferente: alimentare cu combustibil, racire, ungere;

· generator de abur – caldarina cu combustibil lichid debit 250 kg/h; p = 5 atm (Va = 800 l), cu instalatiile aferente: alimentare cu apa si combustibil si instalatia de distributie abur – incalzire, suflare vane, preincalzire D.G., boilere;

· compresor de aer – debit 15 mc/h, p = 8 atm;

· macarale 2To X 3,5/8 m – doua bucati, cate una pe fiecare flotor;

· acumulatori avarie;

· tacheti andocare;

· inventar pentru stins incendii;

· inventar salvare;

· scari, maini curente, balustrazi;

· pasarela rabatabila, la nivelul puntii principale;

· incaperi de locuit si de serviciu pentru echipaj (6 persoane): cabina sef doc, cabina ajutor sef doc, doua cabine pentru marinari, cambuza, bucatarie, sala de mese, grupuri sanitare.


CAP. III.CONDITII DE MEDIU.


Functionarea sistemelor care asigura operativitatea docului, precum si activitatile auxiliare ori existenta la bord a personalului echipajului nu produc efecte asupra mediului.


In aer sunt emanate numai gazele de ardere de la D.G. 265 si caldarina cu combustibil lichid.Avand in vedere ca ambele utilizeaza drept combustibil motorina, compusii poluanti ai gazelor sunt in cantitate mica (CO si CO2), dioxidul de sulf (SO2) lipseste.


In luciul de apa in care docul opereaza sunt deversate numai apele care rezulta de la sistemele de racire (D.G., compresoare), condensare abur, apele uzate de la lavoare si bai, pentru ca apele fecaloide si cele de la spalator bucatarie sunt colectate in tancuri la bordul docului.


Este de inteles ca:

· pe locul de reamplasare ales de cumparator, docul si sistemele sale vor trebui sa functioneze in aceleasi conditii privind securitatea mediului;

· navele care vor fi andocate nu trebuie sa aibe personal la bord sau resturile menajere si apele uzate trebuie sa fie colectate;

· lucrarile de reparatii care se executa pe doc trebuie in prealabil asigurate privind evacuarea tancurilor (eventual degazare) si resturilor de fabricatie.


CAP. IV.MOTIVATIA VANZARII.


Cu mai mult de 10 ani in urma, consecinta a faptului ca traficul fluvial de marfuri pe Dunare a scazut, implicit si numarul de nave cu necesar de reparatii s-a redus, prin urmare SNO a procedat la schimbarea profilului de baza al activitatii, concentrandu-se aproape in exclusivitate pe constructia de nave noi pentru export, favorizanta fiind si abundenta de comenzi pe piata navelor constructie noua.


Lucratorii de diferite profesii, specializati in reparatii, au disparut treptat in mod natural ori s-au reprofilat, astfel ca prestatia pentru lucrarile de reparatii a devenit ocazionala si rezolvabila cu ajutorul calei de ridicare – lansare in curs de modernizare.


In aceste conditii Consiliul de Administratie al SNO a stabilit ca obiectivele de lucru ale docului au iesit din activitatea santierului, devenind disponibil pentru vanzare.


CAP. V.PRET


Pretul total de vanzare a docului identificat la CAP. I este de 1.050.000 Euro plus T.V.A.


Pretul este Ex Works Santierul Naval Orsova.


CAP. VI.OBLIGATIILE PARTILOR.


6.1.Vanzatorul (SNO) are urmatoarele obligatii:

· sa predea docul in stare de functionare pe baza unui proces verbal de predare – primire;

· garanteaza cumparatorul contra evictiunii, ca docul nu este sechestrat, scos din circuitul civil, ipotecat sau gajat;

· sa nu impieteze in nici un fel exercitiul drepturilor dobandite de cumparator prin actul de vanzare – cumparare.

· Sa puna docul la dispozitia cumparatorului, dupa incheierea actului de vanzare – cumparare si indeplinirea de catre cumparator a obligatiilor de plata a pretului mentionat in capitolul precedent.


6.2.Cumparatorul are urmatoarele obligatii:

· sa achite vanzatorului integral si la termenele contractuale pretul mentionat in capitolul precedent;

· sa plateasca cheltuielile ocazionate de vanzare, inclusiv taxele si impozitele aferente;

· sa preia intreaga responsabilitate asupra docului dupa semnarea procesului verbal de receptie, inclusiv in aspectele de securitate, PSI, functionarea docului, protectia mediului;

· sa reglementeze in calitate de proprietar raporturile cu Autoritatea Navala Romana, Capitania teritoriala careia ii este arondat acvatoriul ocupat de doc, precum si cu furnizorii de servicii necesare docului de la uscat.


CAP. VII.PREVEDERI FINALE.


7.1.Toate drepturile si indatoririle partilor vor fi inserate in continutul contractului de vanzare – cumparare.


7.2.Obtinerea tuturor avizelor pentru functionarea docului il priveste pe cumparator.


7.3.Transmiterea dreptului de proprietate asupra docului se va face in momentul incheierii actului de vanzare – cumparare a docului.

